মঙ্গলবার দুপুরে কলারোয়া উপজেলা বিআরডিবির সাবেক চেয়ারম্যান আব্দুল গফুরকে বিদায়ী সংবর্ধনা দেওয়া হয়েছে। উপজেলা পল্লী উন্নয়ন হলরুমে এ উপলক্ষে এক বিদায় সংবর্ধনা অনুষ্ঠান অনুষ্ঠিত হয়। উপজেলা বিআরডিবি’র চেয়ারম্যান মশিয়ার রহমানের সভাপতিত্বে বিদায় সংবর্ধনা অনুষ্ঠানে উপস্থিত ছিলেন ও বক্তব্য দেন-উপজেলা পল্লী উন্নয়ন অফিসার সন্দীপ কুমার মন্ডল, উপজেলা সমবায় অফিসার নওশের আলী, উপজেলা মৎস্য অফিসার বজলুর রহমান সরদার, বিআরডিবি’র প্রধান পরিদর্শক মফিজুল ইসলাম, এআরডিও রাশিদুল ইসলাম, জুনিয়ার অফিসার রাসেল রানা, সদস্য আতাউর রহমান, নাছিমা বেগম, হাসিনা খাতুন, মশিয়ার রহমান সহ পূর্বের কমিটির সকল কর্মকর্তা ও সদস্যবৃন্দ উপস্থিত ছিলেন। অনুষ্ঠান শেষে বিদায়ী অতিথিদের মধ্যে উপহার সামগ্রী তুলে দেয়া হয়।